Chika Nina Unigwe (Enugu, 1974) bụ onye edemede akwụkwọ nke amụrụ na afọ 1974 na obodo Naijiria. Unigwe na ede akwụkwụ na asụsu ndi bekee nke English na Dutch. Na ọnwa April, nke afọ 2014, a họputara ya ka osoro na ndi  Africa 39 nke ndi Hay Festival. Nkea bu ndeputa nke ji kọrọ ndi edemede akwụkwọ nke afọ ha akarighi iri anọ na mkpaghara Sub-Saharan Africa nwere ikike i kwado edemede si na mkpaghara ala Africa. Na mbụ, Unigwe na ezi na ụlọ ya bi na mba Belgium, mana o bi ziri na Njikota Obodo Amerika. Amụrụ Chika Unigwe na Enugu nke di na obodo Naijiria. O nwere asambodo nke PhD na ihe akụkọ na afọ 2004 si te na mahadum nke University of Leiden di na obodo Netherlands. Akwụkwọ ya nke mbụ nke ana akpọ De Feniks, ka ebipụtara na afọ 2005 na ụlọ ọrụ ndi Meulenhoff na Manteau nke di na Amsterdam na Antwerp. Akwụkwọ nkea ritere ihe nrite ndepụta ntakiri nke Vrouw en Kultuur debuutprijs maka akwụkwọ nbụ pụrụ iche nke onye edemede akwụkwọ nwanyi. Unigwe edekwala akwụkwọ abụọ nke ụmụ ntakiri nke ndi ụlọ ọrụ Macmillan di na obodo London, depụtara.